Ενίσχυση ετοιμότητας ψηφιακής εγκληματολογικής διερεύνησης με τη χρήση κυβερνογνώσης
Creators: name: Σερκετζής, Νικόλαος Α.
Publisher: name: Aristotle University of Thessaloniki
Year: 2019
Subjects: Ασφάλεια Πληροφοριακών Συστημάτων
Εγκληματολογική Πληροφορική
Κυβερνογνώση
Information Systems Security
Digital Forensics
Digital Forensic Readiness
Cyber Threat Intelligence

description: Το διαδίκτυο αποτελεί ομολογουμένως ένα από τα σημαντικότερα τεχνολογικά επιτεύγματα της σύγχρονης εποχής. Η καθολική σχεδόν αποδοχή του και η εκτενής εξάρτηση από αυτό το έθεσαν στο επίκεντρο του ενδιαφέροντος κυβερνοεγκληματιών που επιτίθενται, σε καθημερινή βάση, στα μέσω αυτού διασυνδεδεμένα πληροφοριακά συστήματα. Τόσο η ερευνητική κοινότητα όσο και η βιομηχανία βρίσκονται τα τελευταία χρόνια σε μία συνεχή προσπάθεια προάσπισης των πληροφοριακών αυτών συστημάτων. Τα αντίθετα ωστόσο συμφέροντα επιτιθέμενων και αμυνομένων καθιστούν τον τομέα της ασφάλειας έναν καθημερινό στίβο μάχης. Παρά τις συνεχείς βελτιώσεις των μηχανισμών ασφαλείας πληροφοριακών συστημάτων, οι θιασώτες των παραβατικών διαδικτυακών συμπεριφορών επιτυγχάνουν σε αρκετές περιπτώσεις να τα παρακάμπτουν, εκμεταλλευόμενοι μάλιστα αρκετές φορές και τα τρωτά σημεία της ανθρώπινης συμπεριφοράς. Η απορρέουσα λοιπόν, από τέτοια γεγονότα, ανάγκη για αναγνώριση και βελτίωση των όποιων παθογενειών των μηχανισμών άμυνας, έθεσε τα θεμέλια για την ανάπτυξη του τομέα της εγκληματολογικής πληροφορικής (Digital Forensics) αρχικά και της ετοιμότητας ψηφιακής εγκληματολογικής διερεύνησης (Digital Forensic Readiness) στη συνέχεια. Η πρώτη εστιάζει στη συλλογή και ανάλυση ψηφιακών ιχνών, τα οποία ενδεχομένως να έχουν καταγραφεί, ενώ η δεύτερη επενδύει σε πρώιμες διαδικασίες ενίσχυσης της συλλογής και ανάλυσης τους με απώτερο στόχο την ταχύτερη εξαγωγή συμπερασμάτων και κατά συνέπεια λήψη διορθωτικών μέτρων. Αναγνωρίζοντας λοιπόν την ανάγκη για ανάπτυξη ταχύτερων διαδικασιών ψηφιακής εγκληματολογικής διερεύνησης, η παρούσα διατριβή επικεντρώνει το ενδιαφέρον της στη μελέτη θεμάτων παραβίασης της Ασφάλειας Πληροφοριακών Συστημάτων και ενίσχυσης των τεχνικών εγκληματολογικής πληροφορικής. Σκοπός της παρούσας έρευνας είναι η ανάπτυξη ενός μεθοδολογικού πλαισίου και τεχνικών που θα συνεισφέρουν ουσιαστικά στη βελτίωση του επιπέδου της ετοιμότητας ψηφιακής εγκληματολογικής διερεύνησης, μέσω καινοτόμων διαδικασιών ανάλυσης υφιστάμενης κυβερνογνώσης (Cyber Threat Intelligence). Βασικός λοιπόν στόχος και συνεισφορά της παρούσας διατριβής είναι η μετακύλιση, μέσω του προτεινόμενου μεθοδολογικού πλαισίου, του οφέλους της κυβερνογνώσης που συχνά χρησιμοποιείται ως μέσον ενίσχυσης των τεχνολογιών άμυνας, στο στάδιο της ενίσχυσης των διαδικασιών αντιμετώπισης συμβάντων και θεραπείας.
description: It is commonly accepted today that Internet is among the greatest advancements of the last century. Due to its wide adoption, an increasing number of computer systems that are interconnected to it have increasingly become targets of cybercriminals. Academia and industry continuously work towards securing those systems, however, the interests of offenders and defendants differ significantly, thus shaping a new digital war arena. Despite the considerable improvements made in the area of information security, cybercriminals still often achieve to bypass existing security measures and perform criminal activities, some of which vitally affect people lives. The identification and improvement of the inefficiencies of security controls was one of the reasons that digital forensics and digital forensic readiness have emerged. Digital forensics readiness was also introduced as a complimentary measure to the digital forensics topic. Digital forensics focuses on accurately collecting and analyzing digital evidence, while digital forensics readiness concentrates on enabling the appropriate procedures that ensure both the presence and suitability of the necessary digital evidence in order to achieve faster and more cost-effective results. Acknowledging that the constant increase in the volume of information created everyday poses a significant threat to the effectiveness of digital forensics, this thesis attempts to shed more light to the challenging nature of digital forensic readiness and how it can benefit the area of digital forensic readiness. To address this challenge, this thesis presents an innovative model that collects, enriches, analyses, and uses Cyber Threat Intelligence to speed-up the process of detecting and reporting security incidents that have already taken place but have not been detected by the existing security controls. Thus, this research aims to increase the current scientific knowledge in the fields of information security and digital forensics, and more specifically to move the benefits of Cyber Threat Intelligence from the preventive area of information security to the reactive field of digital forensics.